ddrg/super_eurlex huggingface dataset:
Prantsuse ametiasutused on esitanud „50CO2Cars“ projekti finantsmõjude kohta äriplaani, mis põhineb ajakirjanduses laialdast kajastamist leidnud eeldustel ja hõlmab prognoositud rahavoogusid kuni 2026. aastani (mida tuleb hilisemaid ajakohastamisi ja EURO VI standardite asendamist silmas pidades lugeda põhjendatuks). „50CO2Cars“ projektiga seotud teadus- ja arendustegevus toimub ajavahemikul 2013–2017, seega on esimeste mootorite turustamist oodata 2016. aasta keskel ja 2017. aasta alguses, sellele järgneb peagi ka ökonoomse hübriidsüsteemi väljalaskmine. Tasuvuse arvestuse jaoks on kasutatud kaht ajakohastamismäära (vastavalt [10–13]* % ja [13–15]* %), neist viimane võimaldab paremini arvesse võtta hiljuti täheldatud rahastamiskulude kasvu. Mingeid tulusid ei ole prognoositud „50CO2Cars“ projekti teatud tulemuste patenteerimise pealt. Hinnang on antud ka uute diiselmootorite ja hübriidsüsteemide müügimahtudele ja müügihindadele erinevate stsenaariumide korral: stsenaarium A, mis hõlmab „50CO2Cars“ projekti elluviimist riigiabi andmise korral, mille puhul hübriidsõiduki müügist saadakse täiendavat hinnangulist kasumimarginaali vahemikus [200–300]* eurost kuni [300–400]* euroni, sõltuvalt konkreetsest tehnoloogilisest variandist (lisaks B-segmendi sõiduki valmistaja saadavale [2 000–3 000]* euro suurusele kasumimarginaalile); „50CO2Cars“ projekti elluviimise stsenaarium B, mis ei hõlma riigiabi andmist ja mille kasumimarginaalid on samad mis stsenaariumil A. Prantsuse ametiasutused täpsustavad samas, et tegemist on fiktiivse stsenaariumiga, mida PSA kontsern ei ole suuteline ellu viima (see on esitatud vaid teoreetilise võrdlusena); võrdlusstsenaarium C, mis ei hõlma „50CO2Cars“ projekti elluviimist, vaid alternatiivse projekti rakendamist, mille puhul on täiendav kasumimarginaal väiksem (jäädes vahemikku [100–200]* eurot kuni [200–300]* eurot. Selliste eelduste alusel arvutatud diferentseeritud nüüdispuhasväärtused (NPV) (43) vastavalt eDCT ja mootori veorihma poolse ülekandega süsteemi puhul on järgmised:

Tabel 15

„50CO2Cars“ projekti finantsindikaatorid

PSA kontsern (võrreldes stsenaariumiga C) Stsenaarium A* („50CO2Cars“ koos riigiabiga) Stsenaarium B* („50CO2Cars“ ilma riigiabita) eDCT NPV [10–13]* % [0–10] mln eurot – [60–70] mln eurot NPV [13–15]* % – [50–60] mln eurot – [90–100] mln eurot Mootori veorihma poolse ülekandega süsteem NPV [10–13]* % + [30–40] mln eurot – [20–30] mln eurot NPV [13–15]* % – [20–30] mln eurot – [60–70] mln eurot

Prantsuse ametiasutused järeldavad selle alusel, et sõltumata valitud tehnoloogilisest variandist on stsenaariumi B tulusus stsenaariumiga C võrreldes alati negatiivne, seega on „50CO2Cars“ projekti elluviimine ilma riikliku toetuseta „ilmselt ja lihtsalt võimatu“. Stsenaariumi A puhul arvutatud nüüdispuhasväärtuse (NPV) väga madal määr (vaid veidi suurem [10–13]* % diskontomääraga stsenaariumi C omast, negatiivne NPV [13–15]* % diskontomäära puhul) näitab, et sellised tasuvuse tasemed on proportsionaalsed esimese innovatsioonipõlvkonna arengueesmärgiga.
(2)

10. detsembril 2015 võttis ameti liikmesriikide komitee vastu XV lisa toimikut käsitleva otsuse, (2) järgides ameti üldist lähenemisviisi aine väga ohtliku ainena määratlemise kohta vastavalt artikli 57 punktile f (3). Liikmesriikide komitee nõustus oma arvamuses ühehäälselt, et on olemas teaduslikud tõendid, mille kohaselt HDDA on tugevatoimeline naha sensibilisaator. Kuigi enamik liikmesriikide komitee liikmetest oli arvamusel, et HDDA tuleks määratleda vastavalt kõnealuse määruse artikli 57 punktile f väga ohtliku ainena, ei jõudnud liikmesriikide komitee ühehäälsele kokkuleppele. Kolm liiget ei osalenud hääletamises, üheksa ei nõustunud seisukohaga, et XV lisa toimikus esitatud teave on piisav tõendamaks, et aine kujutab endast samaväärset ohtu kui artikli 57 punktides a–e loetletud muud ained. Kõnealused üheksa liiget väljendasid oma vähemuse arvamuses seisukohta, et HDDA mõju inimeste tervisele ei ole võimalik pidada raskusastme ja pöördumatuse poolest võrreldavaks selliste ainete mõjuga, mis on kantserogeensed, mutageensed või reproduktiivtoksilised.
(2)

Kõik lepingu II lisas loetletud ÜMTd on saatnud komisjonile kirja teabega, et nad ei ole valmis hakkama REX-süsteemi kohaldama alates 1. jaanuarist 2017, ning taotlenud, et süsteemi hakataks kohaldama hiljem. Kõikides kirjades osutatakse sellele, et ÜMTd suudavad hakata REX-süsteemi kohaldama alates 1. jaanuarist 2020.
(105)

Samas selleks, et jääda väljapoole riigiabi eeskirjade kohaldamisala, peab kahjuhüvitis põhinema hüvitiste maksmise üldeeskirjal (22). Peale selle otsustas Euroopa Liidu Kohus Lucchini kohtuotsuses, et liikmesriigi kohus ei või kohaldada siseriiklikku õigust, kui selle õiguse kohaldamisel on selline mõju, et see „ei võimaldaks […] kohaldada ühenduse õigust, kuna muudaks võimatuks ühenduse õigust rikkudes antud riigiabi tagasinõudmise“ (23). Selle seisukohavõtu aluseks olev põhimõte on, et siseriikliku õiguse normi ei või kohaldada, kui selline kohaldamine oleks vastuolus liidu õiguse nõuetekohase kohaldamisega (24). Sellega seoses märkis Üldkohus 3. märtsil 2016 Simeti kohtuasjas T-15/14 tehtud otsuses, et kahjuhüvitis, mis seisneb avaliku teenindamise kohustuste kehtestamisega tekkinud kahju hüvitamises, ei saa jääda riigiabiks kvalifitseerimata pelgalt põhjusel, et tegemist on kahju hüvitamisega, sest see võimaldaks vältida Euroopa Liidu toimimise lepingu artiklite 107 ja 108 kohaldamist (25).
(56)

Teiseks, nende kahe väärtuse kasutamine, et määrata kindlaks väljaostuvõimalus, paistab toimivat eeldusel, et müük toimub mis tahes kolmandale isikule nimetatud väärtustest ühe, ent mitte teise eest. Esimene väärtus […] on tõepoolest määratud kindlaks hoonestusõiguse omavalitsusepoolse müügi alusel mis tahes kolmandale isikule seisundis, kus see on välja renditud, st, et NEC rendileping on igale ostjale teada olev „kitsendus“. Seevastu, kuna Madalmaad väidavad, et rendilepingut ei olnud võimalik enne hoonestusõiguse loovutamist NEC-le, oleks üksnes NEC saanud jätkata kompleksi haldamist suhetes kolmandate isikutega. Seepärast sai teist väärtust […] (võimalikud müügiväärtused väljarendituna vastavalt allrendilepingutele) realiseerida üksnes NEC ja mitte ükski kolmas isik. Nimetatud kombineeritud lähenemisviis tugevdab arvamust, et väljaostuvõimaluse hinna kindlaksmääramine nimetatud alusel ei oleks olnud turutingimustes tegutsevale ettevõtjale loogiline.
(9)

SOLASi konventsiooni reegli II-1/3–12 muudatustega kõrvaldatakse praegu kehtivas reeglis olev lünk seoses laeva müratasemete koodeksi kohaldamisega laevade suhtes, mille ehitusleping on sõlmitud enne 1. juulit 2014 ja mille kiil on maha pandud või mis on samasuguses ehitusjärgus 1. jaanuaril 2015 või pärast seda ning mida ei anta üle enne 1. juulit 2018. Euroopa Parlamendi ja nõukogu direktiivi 2003/10/EÜ (4) artiklis 3 on sätestatud töötajate kaitse miinimumnõuded ning kehtestatud müraga kokkupuute piirväärtused ja meetmete lähteväärtused. Peale selle on teises õigusakti, direktiivi 2009/45/EÜ artikli 6 lõike 2 punkti a alapunktis i sätestatud, et 1974. aasta SOLASi konventsiooni (muudetud kujul) kohaldatakse uute A-klassi laevade suhtes ning kõnealuse direktiivi I lisa C osas on seoses reegliga 15 sätestatud meetmed müra vähendamiseks masinaruumides uute B-, C- ja D-klassi laevade puhul.
(1)

Euroopa Ülemkogu rõhutas 14. detsembril 2007, et liit on valmis võtma endale juhtrolli piirkonna stabiilsuse suurendamisel, väljendas liidu valmisolekut abistada Kosovot teel jätkusuutliku stabiilsuse poole ning kinnitas, et liit on valmis selge Euroopa perspektiivi kaudu aitama kaasa majanduslikule ja poliitilisele arengule, järgides piirkonna Euroopa perspektiivi.
(7)

Esmaste normide kohaselt peavad kaubatuletistehinguid kliirivad organisatsioonid vastu võtma ettevõttesisesed ärieeskirjad, st kaubatuletistehinguid kliirivate organisatsioonide sise-eeskirjad ja menetlused, mis vastavad kohaldatavatele õigusnormidele ja võimaldavad teha tuletisinstrumentidega tehinguid nõuetekohaselt ja turvaliselt. Ettevõttesiseste ärieeskirjadega on ka tagatud, et kaubatuletistehinguid kliirivate organisatsioonide finantsseisund on piisav kaubatuletistehingute kliirimiseks, et kaubatuletistehinguid kliirivate organisatsioonide äritegevuse prognoositavad tulud ja kulud on soodsad, et kaubatuletistehinguid kliirivate organisatsioonide töötajatel on piisavad teadmised ja piisav kogemus kaubatuletistehingute nõuetekohaseks ja kindlaks kliirimiseks ning et kaubatuletistehinguid kliirivate organisatsioonide struktuur ja ülesehitus on sellised, et arveldus saab toimuda asjakohaselt. Kõnealused sise-eeskirjad ja menetlused peab heaks kiitma pädev minister ja neid ei saa muuta, kui pädev minister muudatused vaidlustab.
(7)

BKP on vastu võtnud eri meetmeid, et rakendada resolutsioon 2882 ja tagada, et kliiringukojad ja kliirimisteenuste osutajad järgivad maksesüsteemi puhul kehtivaid tõekspidamisi, põhimõtteid ja eeskirju. Eelkõige ringkirjaga 3057 on üksikasjalikult reguleeritud kliiringukodade ja kliirimisteenuste osutajate toimimine ning selles on sätestatud mitmed neile kohustuslikud nõuded, sh kapitali-, läbipaistvus- ja tegevusnõuded ning riskikontrollimeetmed. BKP tegi poliitilise avalduse nr 25097 makse- ja arveldussüsteemide komitee (2) ja Rahvusvahelise Väärtpaberijärelevalve Organisatsiooni 2012. aasta aprillis avaldatud finantsturutaristute põhimõtete kohta, millega BKP kohaldab finantsturutaristute põhimõtteid kliiringukodade ja kliirimisteenuste osutajate järelevalves.
(11)

Seega on Indias tegevusloa saanud kesksete vastaspoolte õiguslikult siduvate nõuete struktuur kahetasemeline. Tunnustatud kliirimisäriühingud ja tegevusloa saanud kliiringukojad peavad vastama järgmistele aluspõhimõtetele, et saada luba kliirimisteenuste osutamiseks Indias (edaspidi „esmased normid“): a) vastavalt SEBI korrale on tunnustatud kliirimisäriühingute aluspõhimõtted sätestatud väärtpaberilepingute seaduses ja määrustes, mida täiendab 4. septembri 2013. aasta ringkiri, millega nähakse ette vastavus finantsturutaristute põhimõtetele, ning b) vastavalt RBI korrale nähakse makse- ja arveldussüsteemide seaduse ning makse- ja arveldussüsteemide määrusega koos finantsturutaristute reguleerimise ja järelevalve poliitikadokumendiga ette vastavus finantsturgude infrastruktuuri põhimõtetele. Need esmased normid moodustavad India õiguslikult siduvate nõuete esimese taseme. Esmaste normide järgimise tõendamiseks peavad tunnustatud kliiringuäriühendused esitama oma sise-eeskirjad ja menetlused SEBI-le heakskiitmiseks. Vastavalt RBI korrale peavad tegevusloa saanud kliiringukojad oma tegevuses järgima oma sise-eeskirju ja menetlusi. Kõnealused sise-eeskirjad ja menetlused moodustavad India õiguslikult siduvate nõuete teise taseme; neis tuleb üksikasjalikult ette näha, mil viisil vastavad tunnustatud kliirimisäriühingud ja tegevusloa saadud kliiringukojad nendele standarditele. Lisaks sellele sisaldavad tunnustatud kliirimisäriühingute ja tegevusloa saanud kliiringukodade sise-eeskirjad ja menetlused lisasätteid, mis täiendavad esmaste nõuete teatavaid aspekte. Tunnustatud kliirimisäriühingute ja tegevusloa saanud kliiringukodade sise-eeskirjad ja menetlused, millega rakendatakse finantsturutaristute põhimõtteid, on tunnustatud kliirimisäriühingutele ja tegevusloa saanud kliiringukodadele õiguslikult siduvad.
(8)

ASIC on avalik-õiguslik asutus, mis loodi Austraalia väärtpaberite ja investeeringute komisjoni 2001. aasta seadusega (ASICi seadus) ning mis vastutab Austraalia finantsturge käsitlevate õigusaktide haldamise ja jõustamise eest. ASICil on regulatiivsed ja jõustamisvolitused muu hulgas kahtlustatavate õiguserikkumiste uurimiseks, rikkumisteatiste väljastamiseks, kohtutelt tsiviilõiguslike sanktsioonide rakendamise taotlemiseks ja süüdistuse esitamise algatamiseks. Lisaks sellele on ASICil õigus ette teatamata kontrollida finantsturgusid, sealhulgas registreid, salvestisi ja dokumente. Lisaks sellele võib finantsteenuste minister anda finantsturu korraldajale kirjaliku korralduse konkreetsete meetmete kohta, mis tal tuleb võtta finantsturu tegevusloa omamisest tulenevate kohustuste täitmiseks juhul, kui minister leiab, et need kohustused ei ole täidetud (äriseadustiku paragrahv 794A). Kui finantsturg korraldust ei täida, võib ASIC pöörduda kohtusse, et taotleda kohtult korralduse täitmise ettekirjutuse tegemist (äriseadustiku paragrahv 794A). Samuti on ASICil õigus anda suuniseid üksustele (sealhulgas turukorraldajatele ja tegevusluba omavate turgude osalistele), kui ta leiab, et on vajalik või avalikes huvides kaitsta finantstoodete või finantstoodete klassidega kauplevaid isikuid (äriseadustiku paragrahv 798J). Lisaks sellele võib ASIC oma regulatiiv- ja uurimismeetmete jõustamiseks pöörduda kohtu poole taotlusega ettekirjutuse tegemiseks ja süüdistuse esitamiseks. ASIC võib pöörduda kohtusse, et taotleda ettekirjutust järgida ASICi meetmeid, mille ta oma regulatiiv- ja uurimisvolituste raames on võtnud (ASICi seaduse paragrahv 70). Juhul kui üksus äriseadustiku kohaselt antud korraldust ei täida, võib ASIC samuti pöörduda kohtusse, et taotleda korralduse täitmise ettekirjutuse tegemist. ASIC on sõlminud koostöö- ja teabevahetusprotokollid kõigi asjaomaste turukorraldajatega, et hõlbustada turu ja selle osaliste järelevalvet vastavalt turu terviklikkuse eeskirjadele.
(4)

Kanadas tegevusloa saanud tunnustatud börside õiguslikult siduvate nõuete struktuur on kolmetasemeline. Esimene tase koosneb provintsi ja territooriumi tasandi seadusandlusest, millega nähakse ette üldnõuded, mida kauplemiskohtade korraldajad peavad täitma, kui nad soovivad provintsis või territooriumil tegutseda. Tunnustatud börside suhtes kohaldatavad konkreetsemad ja üksikasjalikumad nõuded on kehtestatud riiklike õigusaktidega, mis moodustavad teise taseme. Riiklikke õigusakte võtavad vastu üksikute provintside ja territooriumide väärtpaberite reguleerimisasutused ning need hõlmavad selliseid valdkondi nagu õiglane juurdepääs ja läbipaistvus, kliirimine ja arveldamine, aruandlus- ja avalikustamiskohustused. Kolmanda taseme moodustavad tunnustamiskorraldused. Neid väljastab igale tunnustatud börsile tema pädev väärtpaberite reguleerimisasutus ning nendes on sätestatud iga tunnustatud börsi tegevusele kehtestatud nõuded. Kõigil väärtpaberite reguleerimisasutuste välja antud tunnustamiskorraldustel on seadusjõud ning neis sätestatud nõuete mittetäitmine kujutab endast väärtpabereid või kaubafutuure käsitlevate õigusaktide rikkumist.
(5)

Kuna käesoleva otsusega kehtestatakse erand liidu standardeeskirjadest, on asjakohane piirata vähem rangetele nõuetele vastava seemne kogust sellise miinimumiga, mis on vajalik Taani vajaduste täitmiseks. Selle tagamiseks, et käesoleva otsuse kohaselt turule lastava seemne lubatud üldkogus ei ületaks selle otsusega hõlmatud maksimumkogust, on asjakohane, et Taani tegutseb kooskõlastava liikmesriigina, kuna ta esitas taotluse käesoleva otsuse vastuvõtmiseks ning kuna selle sordi turustamine puudutab teda kõige rohkem.
ET Euroopa Liidu Teataja L 337/1

NÕUKOGU OTSUS (EL) 2016/2234,

21. november 2016,

Euroopa Liidu ning Aafrika ja Madagaskari Lennuohutusameti (ASECNA) vahelise koostöölepingu, mis käsitleb satelliitnavigatsiooni arendamist ja sellega seotud teenuste osutamist ASECNA pädevuspiirkonnas tsiviillennunduse huvides, liidu nimel allkirjastamise kohta

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 172 koostoimes artikli 218 lõikega 5,

võttes arvesse Euroopa Komisjoni ettepanekut

ning arvestades järgmist:

(1) 25. septembril 2014 volitas nõukogu komisjoni pidama liidu nimel läbirääkimisi Aafrika ja Madagaskari Lennuohutusametiga rahvusvahelise lepingu üle, milles sätestatakse satelliidipõhiste tugisüsteemide (SBAS) teenuste osutamine Aafrikas Euroopa satelliitnavigatsiooniprogrammi EGNOS alusel.

(2) Läbirääkimiste tulemusena parafeeriti 12. mail 2016. aastal Euroopa Liidu ning Aafrika ja Madagaskari Lennuohutusameti (ASECNA) vaheline koostööleping, mis käsitleb satelliitnavigatsiooni arendamist ja sellega seotud ASECNA pädevuspiirkonda kuuluvate teenuste osutamist tsiviillennunduse huvides.

(3) Leping tuleks allkirjastada,

ON VASTU VÕTNUD KÄESOLEVA OTSUSE:

Artikkel 1

Euroopa Liidu ning Aafrika ja Madagaskari Lennuohutusameti (ASECNA) vahelise koostöölepingu, mis käsitleb satelliitnavigatsiooni arendamist ja sellega seotud ASECNA pädevuspiirkonda kuuluvate teenuste osutamist tsiviillennunduse huvides, liidu nimel allkirjastamiseks antakse luba.

Artikkel 2

Nõukogu eesistujal on õigus määrata isik(ud), kes on volitatud lepingule liidu nimel alla kirjutama, eeldusel et see sõlmitakse.

Artikkel 3

Käesolev otsus jõustub selle vastuvõtmise päeval.
(5)

Kuna käesoleva otsusega kehtestatakse erand liidu standardeeskirjadest, on asjakohane piirata vähem rangetele nõuetele vastava seemne kogust sellise miinimumiga, mis on vajalik Hispaania vajaduste täitmiseks. Selle tagamiseks, et käesoleva otsuse kohaselt lubatud turule lastava seemne üldkogus ei ületaks selle otsusega hõlmatud maksimumkogust, on asjakohane, et Hispaania tegutseb kooskõlastava liikmesriigina, kuna ta esitas taotluse käesoleva otsuse vastuvõtmiseks ning kuna teda puudutab selle sordi turustamine kõige rohkem.
ET Euroopa Liidu Teataja LI 337/1

NÕUKOGU OTSUS (EL) 2016/2232,

6. detsember 2016,

ühelt poolt Euroopa Liidu ja selle liikmesriikide ning teiselt poolt Kuuba Vabariigi vahelise poliitilise dialoogi ja koostöö lepingu liidu nimel allkirjastamise ja selle ajutise kohaldamise kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artikli 31 lõiget 1 ja artiklit 37,

võttes arvesse Euroopa Liidu toimimise lepingut, eriti selle artikleid 207 ja 209 koostoimes artikli 218 lõikega 5 ja artikli 218 lõike 8 teise lõiguga,

võttes arvesse Euroopa Komisjoni ning liidu välisasjade ja julgeolekupoliitika kõrge esindaja ettepanekut

ning arvestades järgmist:

(1) Nõukogu andis 10. veebruaril 2014 komisjonile loa alustada Kuuba Vabariigiga läbirääkimisi poliitilise dialoogi ja koostöö lepingu üle.

(2) Läbirääkimised viidi edukalt lõpule ning ühelt poolt Euroopa Liidu ja selle liikmesriikide ning teiselt poolt Kuuba Vabariigi vaheline poliitilise dialoogi ja koostöö leping („leping“) parafeeriti 11. märtsil 2016.

(3) Lepingu artikli 86 lõikes 3 nähakse ette selle ajutine kohaldamine kuni jõustumiseni.

(4) Leping tuleks seetõttu liidu nimel allkirjastada ja seda tuleks osaliselt kohaldada ajutiselt kuni selle sõlmimiseks vajalike menetluste lõpuleviimiseni.

(5) Lepingu osade ajutine kohaldamine ei piira aluslepingute kohast pädevuse jaotust liidu ja selle liikmesriikide vahel. Ajutine kohaldamine peaks olema samuti kooskõlas liidu pädevuse laadiga, eelkõige lepingu III osa IV–VII jaotises osutatud küsimustes,

ON VASTU VÕTNUD KÄESOLEVA OTSUSE:

Artikkel 1

Ühelt poolt Euroopa Liidu ja selle liikmesriikide ning teiselt poolt Kuuba Vabariigi vahelise poliitilise dialoogi ja koostöö lepingu liidu nimel allkirjastamiseks antakse luba, eeldusel et nimetatud leping sõlmitakse.

Lepingu tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud lepingule liidu nimel alla kirjutama.

Artikkel 3

Kuni lepingu jõustumiseni ning vastavalt lepingu artikli 86 lõikele 3 ja tingimusel, et on esitatud selles sätestatud teated, kohaldavad liit ja Kuuba lepingu järgmisi osi ajutiselt, (1) kuid üksnes ulatuses, mil need käsitlevad liidu pädevusse kuuluvaid küsimusi, sealhulgas liidu pädevus kujundada ja viia ellu ühist välis- ja julgeolekupoliitikat:

— I–IV osa ja

— V osa, niivõrd kui nende sätete eesmärk piirdub lepingu ajutise kohaldamise tagamisega.

Käesoleva artikli esimesest lõigust olenemata ei kohaldata ajutiselt järgmisi artikleid:

— artikkel 29,

— artikkel 35,

— artikkel 55, niivõrd kui see puudutab meretranspordialast koostööd,

— artikkel 58,

— artikkel 71, niivõrd kui see puudutab piirijulgeolekut ja

— artikkel 73, niivõrd kui see puudutab koostööd mittepõllumajandlike toodete geograafiliste tähiste alal.

Artikkel 4

Käesolev otsus jõustub järgmisel päeval pärast selle vastuvõtmist.

Brüssel, 6. detsember 2016 Nõukogu nimel eesistuja P. KAŽIMÍR

(1) Nõukogu peasekretariaat avaldab lepingu ajutise kohaldamise alguskuupäeva Euroopa Liidu Teatajas.
(1)

Rakendusmäärusega (EL) nr 965/2010 (2) kehtestas nõukogu lõpliku dumpinguvastase tollimaksu Hiina Rahvavabariigist pärit kuiva naatriumglükonaadi impordi suhtes, mille tolliliidu ja -statistika number (CUS) on 0023277-9 ja mille CASi (Chemical Abstracts Service) registrinumber on 527–07-1 ning mida praegu deklareeritakse CN-koodiga ex 2918 16 00 (TARICi kood 2918160010).
(2)

19 liikmesriiki, mille rahaühik on euro, on EKP-le heakskiitmiseks esitanud oma taotlused 2017. aastal emiteeritavate müntide mahu kohta koos täiendavate selgitavate märkustega prognoosimise metodoloogia kohta. Mõned nendest liikmesriikidest on esitanud ka täiendava teabe käibemüntide kohta, kui see oli kättesaadav ja liikmesriik pidas seda oluliseks taotluse heakskiitmise põhjendamiseks.
b)

jälgib üldiselt lepingu kõiki muid aspekte, mis on seotud põllumajanduse ja kalandusega, kaasa arvatud II osa I jaotise „Kaubavahetus“ järgmisi valdkondi: i) 1. peatükk – kõik põllumajandus- ja kalandustoodetega kauplemisega seotud küsimused, k.a tollimaksud; ii) 3. peatükk – artikkel 28 „Põllumajandustoodete eksporditoetused“; iii) 6. peatükk „Tehnilised kaubandustõkked“ niivõrd, kui see on seotud põllumajandus- ja kalandustoodetega ning iv) 7. peatükk „Sanitaar- ja fütosanitaarmeetmed“ niivõrd, kui see on seotud põllumajandus- ja kalandustoodetega;
(6)

Uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Seega leidis komisjon, et see menetlus tuleks lõpetada.